
                        GRAD ZAGREB

GRADSKA ČETVRT TREŠNJEVKA - SJEVER

                     Vijeće Mjesnog odbora 

                                Pongračevo

KLASA: 024-08/24-003/780
URBROJ: 251-13-11-16/002-24-3
Zagreb, 22. travnja 2024.


Z A P I S N I K
s  36. sjednice Vijeća Mjesnog odbora Pongračevo, održane 22. travnja 2024. u 17.30 sati, u prostorijama Mjesnog odbora Pongračevo, Opatijski trg 10. 
Prisutni članovi Vijeća: Lana Belinić, Teodor Ostojić, Vedran Đidara, Mila Vlajo, Marijana Horvat, Oto Čaleta 
Odsutni članovi vijeća: Bruno Orešković

Predsjednica Vijeća Mjesnog odbora Pongračevo Lana Belinić otvara sjednicu i pozdravlja sve prisutne. Utvrđuje da je na sjednici prisutno 6 članova od ukupno 7 članova Vijeća, te konstatira da su ispunjeni svi uvjeti za raspravljanje i odlučivanje.

Predsjednica daje na raspravu prijedlog zapisnika sa 35. sjednice. 

Predsjednica daje na glasovanje zapisnik s 35. sjednice, koji je  prihvaćen JEDNOGLASNO.
Predsjednica predlaže sljedeći 

DNEVNI RED
1. Aktualna problematika
2. Pitanja, prijedlozi i obavijesti

koji je prihvaćen JEDNOGLASNO.
Ad 1. Aktualna problematika
Članovi Vijeća raspravljali su o aktualnoj problematici. Član Vijeća Vedran Đidara informira članove Vijeća o organizaciji događaja „Pongračevo se budi“, a u tijeku je i prikupljanje ponuda iz Plana potreba. Događaj je najavljen za 25. svibnja 2024. godine.
Predsjednica Vijeća informira članove vijeća o prikupljanju ostalih ponuda iz Plana potreba za radionice koje su planirane u suradnji sa Mjesnim odborom „Nikola Tesla“. 

Također, predsjednica Vijeća informira članove Vijeća o aktualnoj problematici u naselju:

· Zeleni otok, koji je izmješten 08. veljače 2024. sa lokacije kod područne škole Pongračevo, je  „nestao“. Odgovor Zagrebačkog holdinga d.o.o., Podružnica Čistoća kojeg je predsjednica Vijeća zaprimila glasi: „Navedeni spremnici su uklonjeni po nalogu Gradskog poglavarstva, koji su zahtijevali da se isti makne jer sve zgrade imaju svoje spremnike za odvajanje otpada“.
· Pražnjenje koševa za pseći i sitni otpad u naselju te ostavljanje vreća nakon pražnjenja na zelenim površinama.

· Prijava komunalnom redarstvu lokaciju kontejnera koji pripadaju zgradi na adresi Ulica Dragojle Jarnević 3. Kontejneri se nalaze na javnoj površini susjedne zgrade i ometaju dvosmjerni promet. Predsjednica Vijeća navodi da ju je komunalno redarstvo uputilo na Zagrebački holding d.o.o., Podružnica Čistoća, a oni još nisu dali odgovor.
Ad 2. Pitanja, prijedlozi i obavijesti
Predsjednica informira članove o zaprimljenim upitima putem maila.

· najava iduće sjednice za 20.05.2024. u 17.30 sati

· dežurstvo 24.04.2024. – Oto Čaleta
Budući da nema više pitanja, predsjednica Vijeća zaključuje sjednicu.
Sjednica je završila u 18.30 sati.
                                                                                                                       Predsjednica

                                                                                                               Vijeća Mjesnog odbora

                                                                                                                        Pongračevo
                                                                                                                       Lana Belinić, v. r.
	
	
	


